Boven Bolivia

Boven Bolivia, tambe konosí komo Plantashi Bolivia, ta un lugá na Boneiru. E ta situá na kosta nort-ost di e isla, na final di Kaminda Lagun, e úniko kaya ofisial den e área aki. Ku un área di 30 km², igual na 10% di e superfisie di Boneiru, e ta e mondi tropikal seko mas grandi den Karibe Hulandes.

 Historia 
E historia di Boven Bolivia ta bai bek te fin di siglo 9 despues di Kristu. Por opserbá den diferente kueba ainda e skritura di e indjannan kaketio. Durante e konkista spaño e kaketionan tabata e habitantenan original di e region nortwest di Venezuela i di e islanan ABC. Ta parse ademas ku e region aki no tabata wòrdu habita permanentemente.  

Den e époka kolonial a establesé aki plantashi Bolivia, e plantashi mas grandi di Boneiru. E tabata forma parti di e sistema di plantashi estatal i a permanesé basta largu den man di West Indische Compagnie (WIC).thumb|left|150px|Faro i kas di wardadó di faro na Boka Spelonk  Aki ainda ta enkontra algun restu di konstrukshon di antaño, entre nan e ruina di lanthùis Bolivia, un muraya di katibu i e konosido faro Boka Spelonk i banda di dje e kas di e wardadó di faro.
Na 1868, despues di abolishon di sklabitut, e plantashi i saliñanan di salu a pasa pa man privá. Pa largu tempu plantashi Bolivia tabata di famia boneriano Hellmund; na 1947 Michael Boom ta bende esaki na Ricardo Hart, kende den un área será tabata praktika agrikultura (patia, milon, alue, etc.) i kria bestia (kabritu, karné i baka) prinsipalmente pa eksportashon pa Kòrsou.Kon Bolivia tabata, Boneriano 28 yuli 2023 Na 1966 famia Hart ta bende e tereno ku invershonistanan merikano. Nan ta lanta Bonaire Properties NV, den kual kompania famia Hart ta mantene 10% di e akshonnan. Na 1997 a bende un pida di e tereno unda a desaroyá e proyekto residensial Lugá Alehá. 

Na 2019 e akshonnan a pasa over pa e empresario hulandes, Meine Breemhaar (1960-2025), ku a presenta plannan pa desaroyá un parti di e área pa vivienda, agrikultura, hortikultura i ekoturismo. Persona i organisashonnan aktivista riba tereno di protekshon i konservashon di naturalesa boneriano, a mustra nan preokupashon despues di dispone di informashon ku e desaroyo aki lo ta na diferente parti di e tereno, inkluso e área ku un bunitesa inmenso, konosí komo Waykano.

 Link eksterno 
 Wèpsait ofisial di Landgoed Bolivia
 Landschapsvisie Landgoed Bolivia, 
 Foundation Save Plantation Bolivia 

Category:Boneiru